REPUBLIKA HRVATSKA

OSNOVNA ŠKOLA SINIŠE GLAVAŠEVIĆA

VUKOVAR, 19.11.2020.

Zapisnik o rezultatima provedenog testiranja ta radno mjesto učitelja/ce fizike

Na natječaj raspisan 21. listopada 2020. godine za učitelja/cu fizike na određeno vrijeme s nepunim radnim vremenom javilo se troje kandidata, od kojih je dvoje ispunjavalo uvjete natječaja. Jedina kandidatkinja koja je imala kategoriju A pozvana je na testiranje. Drugi kandidat je kategorija B te zbog toga nije pozvan na testiranje za zapošljavanje.

Dana 10. studenoga 2020. godine u organizaciji Hrvatskog zavoda za zapošljavanje Područnog ureda Vukovar provedena je psihologijska procjena kandidatkinje M.K. Kandidatkinja je pristupila postupku profesionalne selekcije/procjene za radno mjesto „UČITELJ/CA FIZIKE“ .

Dana 13. studenoga kandidatkinja M.K. putem e-maila je obaviještena o terminu usmenog dijela testiranja i priložena joj je nastavna jedinica za koju je trebala napraviti nastavu pripremu i istu poslati najkasnije do utorka 17. studenoga 2020. godine. Termin za usmeni dio testiranja bio je 19.11.2020. u 16.00h.

Kandidatkinja nije predala nastavu pripremu do navedenog roka. Dana 19. studenoga 2020. godine članovi Povjerenstva za procjenu i vrednovanje kandidata za zapošljavanje bili su u punom sastavu i čekali kandidatkinju do 16.15h, nakon čega je utvrđeno da kandidatkinja nije pristupila usmenom dijelu testiranja.

Temeljem rezultata provedene psihologijske procjene, neispunjavanja uvjeta slanja nastavne pripreme i nepristupanja usmenom dijelu testiranja u zakazanom terminu, Povjerenstvo za procjenu i vrednovanje kandidata za zapošljavanje predlaže nezapošljavanje kandidatkinje M.K. na radno mjesto učitelja/ce fizike.

